**PRAKSES VADĪTĀJA ATSAUKSME**

Ražošanas prakses vadītāja atsauksmei, ko ar parakstu apstiprina ražošanas prakses vadītājs, jāsatur vismaz zemāk minētā informācija:

1. Praktikanta vārds un uzvārds.
2. Ražošanas prakses organizācijas nosaukums, reģ. Nr.
3. Ražošanas prakses vadītāja vārds un uzvārds, telefons, e-pasta adreses, amats, profesionalitāti apliecinoši grādi, diplomi, sertifikāti u.tml., programmēšanas un ar to saistīta darba stāžs.
4. Prakses sākuma un beigu laiks, norādot arī prakses apjomu stundās.
5. Praktikanta zināšanu un prasmju vērtējums.
6. Praktikanta attieksme pret darbu, darba biedriem.

Programmētāja prakses saturu un vērtējumu nosaka Programmētāja profesijas standarts.

Datorsistēmu un datortīklu administratora prakses saturu un vērtējumu nosaka Datorsistēmu un datortīklu administrators standarts.

Prakses vadītāja atsauksmē ir jāieraksta summēts novērtējums.

**PRAKSES VADĪTĀJA ATSAUKSME**

Praktikants: Vārds Uzvārds

Prakses vieta: Uzņēmuma nosaukums, reģ. Nr. ......................

Prakses vadītājs: Vārds Uzvārds

tālr. ......................, e-pasts ......................

*Programmēšanas nodaļas vadītājs*

*datorzinātņu maģistrs*

*darba stāžs programmēšanā 12 gadi*

Prakses laiks: No dd.mm.gggg. līdz dd.mm.gggg. Prakses apjoms 000 stundas.

Prakses laikā praktikants darbojās šādos projektos:

AAA – šajā projektā praktikants veica sistēmas atsevišķu funkciju testēšanu, testu datu sagatavošanu, testu rezultātu pārbaudi, datu plūsmu dokumentēšanu;

BBB – praktikants veica atsevišķus programmēšanas darbus Microsoft Visual Basic 6.0 vidē;

CCC – praktikants piedalījās sistēmas 2. versijas izstrādē. Veica programmatūras prasību specifikācijas sagatavošanu, programmēšanu Microsoft Visual Basic .NET valodā, datu bāzes izstrādi, piedalījās projekta sapulcēs ar sistēmas lietotājiem.

Praktikants apguva vai nostiprināja prasmes šādās jomās:

* programmatūras izstrādes rīki: izstrādes vide Microsoft Visual Studio .NET, programmēšanas valoda Visual Basic.Net, datu bāzu vadība Microsoft SQL Server un valoda Transact SQL, datu bāzu tabulu un servera procedūru veidošana, COM+ tehnoloģijas, XML datu struktūras, Microsoft Visual Basic for Applications (VBA);
* programmatūras konfigurācijas vadība: rīks Microsoft Visual Source Safe, programmatūras versiju pārvaldība;
* izstrādes process: prasību specifikācijas, projektējuma apraksta sagatavošana, sistēmu vienībtestēšana un testa datu sagatavošana.

Praktikanta zināšanu un prasmju, un attieksmes pret darbu un kolēģiem vērtējums:

Prakses laikā praktikants parādīja labu teorētisku sagatavotību sistēmas izstrādes procesā. Bez iepriekšējas pieredzes spēja ātri apgūt jaunus programmēšanas rīkus. Praktikants ieguva pieredzi reālos programmu izstrādes apstākļos, izstrādājot iepriekš minētās sistēmas. Praktikants labi iejutās kolektīvā, brīvi komunicēja ar citiem kolēģiem. Praktikants precīzi un ar lielu atbildības sajūtu veica uzticētos uzdevumus.

Kopumā praktikanta veikums vērtējams kā *ļoti labs* (*8*).

Prakses vadītājs ................................................................................. (paraksts)